LĒMUMA PROJEKTS

**Par nedzīvojamo telpu nodošanu bezatlīdzības lietošanā**

Izskatot Latvijas Investīciju un attīstības aģentūras, reģistrācijas numurs 90001739473, juridiskā adrese Pērses ielā 2, Rīgā, LV-1442 (turpmāk – LIAA), ierosinājumu, kas saņemts un reģistrēts Alūksnes novada pašvaldībā 14.08.2023. ar Nr. ANP/1-41/23/2866, par sadarbību Eiropas Savienības Kohēzijas politikas programmas 2021.–2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” (turpmāk – Pasākums) īstenošanai,

pamatojoties uz Pašvaldību likuma 4. panta pirmās daļas 12. punktu, 10. panta pirmās daļas 21. punktu, 73. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu, 5. panta trešo, trešo prim, ceturto, un sesto daļu, Valsts pārvaldes iekārtas likuma 61. panta otro daļu,

1. No 2024. gada 1.janvāra līdz 2029. gada 31. decembrim nodot LIAA nedzīvojamās telpas 10,5 m2, 12,8 m2 un 17,1 m2 platībā (telpas nekustamā īpašuma tehniskās inventarizācijas lietā Nr.31, Nr. 32 un Nr.33), kas atrodas pašvaldības nekustamajā īpašumā Brūža ielā 1, Alūksnē, Alūksnes novadā, kadastra apzīmējums 3601 015 2601 001, atlikusī bilances vērtība uz 01.08.2023. 7 938,30 EUR.
2. Noslēgt patapinājuma līgumu par telpu nodošanu bezatlīdzības lietošanā, ar mērķi - LIAA biznesa inkubatoru darbības nodrošināšanai pirmsinkubācijas un inkubācijas atbalsta sniegšanai Alūksnē Eiropas Savienības kohēzijas politikas programmas 2021.–2027. gadam 1.2.3. specifiskā atbalsta mērķa “Veicināt ilgtspējīgu izaugsmi, konkurētspēju un darba vietu radīšanu MVU, tostarp ar produktīvām investīcijām” 1.2.3.1. pasākuma “Atbalsts MVU inovatīvas uzņēmējdarbības attīstībai” īstenošanas ietvaros.
3. Noteikt lēmuma 1. punktā minēto telpu lietošanas izmaksas, ja LIAA nekustamā īpašuma objektu lietotu par maksu, ņemot vērā Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 3. nodaļā noteikto nomas maksas noteikšanas metodiku – 4,64 EUR par vienu telpas kvadrātmetru mēnesī, neieskaitot pievienotās vērtības nodokli (izmaksās neietilpst maksa par elektroenerģijas izmantošanu, ūdeni un kanalizāciju, apkuri, atkritumu izvešanu, apsardzi, ugunsdrošības signalizāciju, nekustamā īpašuma nodoklis).
4. Noteikt, ja LIAA pārtrauc veikt funkcijas (biznesa inkubatora darbības nodrošināšanu), nekustamajā īpašumā Brūža ielā 1, Alūksnē pirms noteiktā termiņa, nekustamais īpašums jāatgriež Alūksnes novada pašvaldībai.